Medeo ëd Savòja-Osta

Medeo ëd Savòja, duca d'Osta a l'era nà a Turin ai 30 ëd maj 1845.

Intrà ant l'esèrcit dël 1859 con ël gre 'd capitani, dël 1866 a l'han afidaje ël comand, tanme magior-general, ëd la Brigada ëd granadié 'd Lombardìa, con la qual a l'ha combatù ant la bataja ëd Custoza dij 24 ëd giugn.

 La famija 
Ai 30 ëd maj 1867 a l'é mariasse con la prinsipëssa Marìa Vitòria dal Poss dla Sisterna.
La cobia a l'avrà tre fieuj: ël duca d'Osta Emanuel Filibert, ël cont ëd Turin Vitòrio Emanuel e ël duca dj'Abruss Luis Medeo.
A j'8 ëd novèmber 1876 la prinsipëssa Marìa Vitòria a l'é mòrta ëd consunsion.
Medeo as mariërà tornà a j'11 dë stèmber 1888 con Letissia Napoleon, fija ëd soa seur Marìa Clotilde; d'ës mariage ai nassrà Umbert, cont ëd Salern.

 La coron-a dë Spagna 
Dël 1870, Medeo a aceta, dë stracheur, dë dventé re dë Spagna, 'me conseguensa dij drit ëd ca Savòja otnù con la cession dla Sicilia ai Borbon dël 1718 ëd setesse an sël tròno dë Spagna ant ël cas ëd dëstissament dla casà dij Borbon ëspagneuj.
Ës regn a l'é stàit curt e bolversà, con la sucession ëd ses goern un apress l'àutr.
A j'11 ëd fërvé dël 1873 Medeo a l'ha abdicà e a l'é tornà a Turin.

 La maladìa e la mòrt 
Vnù malavi ëd polmonìa, Medeo a l'é mòrt ai 18 ëd gené dël 1890 an palass Sisterna a Turin.

Apress soa mòrt, lë scultor Dàvid Calandra a l'ha fabricaje un monument, che a resta a Turin, al parch dël Valentin.

Medeoedsavojaosta
Categorìa:Përsonalità turinèise